മതിയായ ചികിത്സ നല്കിയില്ലെങ്കില് മാരകമായേക്കാം, ശ്രദ്ധിക്കാം ഹെപ്പറ്റൈറ്റിസിനെ ശരീരത്തിലെ ഏറ്റവും വലിയ ആന്തരികവയവമായ കരളിനെ ബാധിക്കുന്ന രോഗാവസ്ഥയാണ് ഹെപ്പറ്റൈറ്റിസ്. ആദ്യ ഘട്ടത്തില് മതിയായ ചികിത്സ രോഗിക്ക് നല്കിയില്ലെങ്കില് ലിവര് സിറോസിസ്, കരള് കാന്സര് തുടങ്ങിയ മാരക അവസ്ഥയിലേക്ക് പോകും. ഹെപ്പറ്റൈറ്റിസ് വൈറസുകളാണ് സാധാരണ ഹെപ്പറ്റൈറ്റിസിന് കാരണമാകുന്നത്. നിരന്തരമായ മദ്യപാനം, ചില പ്രത്യേക മരുന്നുകളുടെ പതിവായ ഉപയോഗം എന്നീ കാരണങ്ങളാലും ഈ അസുഖം ബാധിക്കാം. എ, ബി, സി, ഡി, ഇ എന്നിങ്ങനെ 5 പ്രധാന ഹെപ്പറ്റൈറ്റിസ് വൈറസുകളുണ്ട്. മലിനമായ രക്തം സ്വീകരിക്കുക, മികച്ച രീതിയില് അണുവിമുക്തമാക്കാത്ത ഉപകരണങ്ങള് ഉപയോഗിച്ചുകൊണ്ടുള്ള സര്ജറി തുടങ്ങിയവയെല്ലാം ഇത് ബാധിക്കുന്നതിന് കാരണമാകാം. ചര്മ്മത്തിന്റെയും കണ്ണുകളുടെയും മഞ്ഞനിറം, കടുത്ത നിറത്തിലുള്ള മൂത്രം, അമിതമായ ക്ഷീണം, ഓക്കാനം, ഛര്ദ്ദി തുടങ്ങിയവയാണ് ലക്ഷണങ്ങള്.